2021. gada 11. janvārī Rīkojums Nr. 7

Rīgā (prot. Nr. 2 8. §)

## Par nekustamo īpašumu pārņemšanu valsts īpašumā Finanšu ministrijas valdījumā un nekustamā īpašuma "Nātrītes" Stāmerienas pagastā, Gulbenes novadā, pārdošanu

1. Ņemot vērā, ka Gulbenes novada pašvaldības īpašumā nodotais nekustamais īpašums "Cīrulīši" (nekustamā īpašuma kadastra Nr. 5088 001 0122) – zemes vienība (zemes vienības kadastra apzīmējums 5088 001 0122) 0,45 ha platībā, zemes vienība (zemes vienības kadastra apzīmējums 5088 001 0123) 0,3 ha platībā un būve (būves kadastra apzīmējums 5088 001 0123 001) – Kalnienā, Stāmerienas pagastā, Gulbenes novadā, vairs netiek izmantots Ministru kabineta 2011. gada 31. maija rīkojumā Nr. 225 "Par valsts nekustamā īpašuma "Cīrulīši" Kalnienā, Stāmerienas pagastā, Gulbenes novadā, nodošanu Gulbenes novada pašvaldības īpašumā" 2.1. un 2.2. apakšpunktā minēto funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt bez atlīdzības valsts īpašumā un nodot Finanšu ministrijas valdījumā šādus pēc minētā nekustamā īpašuma sadales izveidotos nekustamos īpašumus:

1.1. nekustamo īpašumu "Cīrulīši" (nekustamā īpašuma kadastra Nr. 5088 001 0122) – zemes vienību (zemes vienības kadastra apzīmējums 5088 001 0122) 0,3855 ha platībā – Kalnienā, Stāmerienas pagastā, Gulbenes novadā;

1.2. nekustamo īpašumu "Nātrītes" (nekustamā īpašuma kadastra Nr. 5088 001 0243) – zemes vienību (zemes vienības kadastra apzīmējums 5088 001 0123) 0,6121 ha platībā un būvi (būves kadastra apzīmējums 5088 001 0123 001) – Stāmerienas pagastā, Gulbenes novadā.

2. Finanšu ministrijai pārņemt no Gulbenes novada pašvaldības šā rīkojuma 1. punktā minētos nekustamos īpašumus un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Finanšu ministrijas personā.

3. Pēc šā rīkojuma 2. punktā minētā uzdevuma izpildes atļaut valsts akciju sabiedrībai "Valsts nekustamie īpašumi" saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu pārdot izsolē šā rīkojuma 1.2. apakšpunktā minēto nekustamo īpašumu.

4. Pircējs par šā rīkojuma 1.2. apakšpunktā minēto nekustamo īpašumu maksā *euro*.

5. Finanšu ministrijai nodot pircējam šā rīkojuma 1.2. apakšpunktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents A. K. Kariņš

Finanšu ministrs J. Reirs